Þeir sem sannarlega trúa því að góð líkamleg hreyfing gefi tilætlaðan árangur , ná betri árangri en þeir sem stunda nákvæmlega sömu hreyfingu og annað hvort hugleiða ekki hver árangur gæti orðið eða trúa því ekki að árangur náist . Þetta kemur fram í niðurstöðum rannsóknar sem gerðar voru af Dr. Ellen Langer og Alia J. Crum , frá Harvard og voru birtar í febrúarhefti ritsins Psychological Science . Samkvæmt þessum niðurstöðum kemur enn og aftur í ljós hve mannshugurinn er öflugur og hvernig í raun hann stjórnar allri líðan , andlegri og líkamlegri . Hópi hótelræstikvenna var sagt , að við þrif á 15 herbergjum á hverjum degi stunduðu þær næga líkamlega hreyfingu til að viðhalda heilbrigði . Fjórum vikum síðar voru þær grennri og í betra líkamlegu ástandi , en sá hópur ræstikvenna sem ekki fékk þessi sömu skilaboð , en unnu sömu störf og fengu því svipaða líkamlega hreyfingu . Þessar niðurstöður styðja þær hugmyndir sem að uppi hafa verið , um að þjálfun geti tengst placebo-áhrifum , þ.e. að hugurinn og trúin á það sem verið er að stefna að , spili stærri rullu en oft er haldið fram . Á meðan áhrif lyfleysu eða gervipilla er víðast hvar tekin gild , hefur ekki fyrr verið rannsökuð þessi sama virkni á placebo - eða gerviáhrifum hreyfingar og þjálfunar , er haft eftir þeim Langer og Crum . Rannsóknirnar voru gerðar með 84 ræstikonum á 7 mismunandi hótelum . Ræstikonur á 4 af þessum 7 hótelum fengu ofangreind skilaboð um næga hreyfingu , á meðan að konunum á hinum 3 hótelunum var ekkert sagt . Ýmsar mælingar , á heilsu og líkamlegu ástandi allra kvennanna , voru gerðar í upphafi rannsóknarinnar og svo aftur 4 vikum síðar . Áður en að rannsóknin byrjaði , voru u.þ.b. 67% þátttakendanna sem að svöruðu því til , að þær æfðu ekki reglulega og 33% þeirra svöruðu því til að þær æfðu alls ekkert . Fjórum vikum síðar , svöruðu 79.7% kvennanna úr hópnum sem að hafði fengið skilaboðin , því til að að þær væru í reglulegri þjálfun . Einnig hafði þessi sami hópur misst tæplega kíló af líkamsþyngd sinni að meðaltali , blóðþrýstingur þeirra lækkað um 10% , ásamt því að fituprósenta ( BMI ) þeirra hafði lækkað og sentimetrum fækkað yfir mjaðmir . Allar þessar breytingar voru ófrávíkjanlega mun meiri hjá þessum hópi , heldur en hjá þeim hópi sem að fengu engin skilboð . Ein af hugsanlegum skýringum gæti verið að konurnar í þeim hópi sem að fengu skilaboðin , hafi eitthvað breytt um lífsstíl , borðað hollari mat eða meðvitað hreyft sig meira við vinnu sína , en samkvæmt rannsakendunum , þeim Langer og Crum , var það ekki . Því væri ekki lífsstílsbreytingum um að þakka . Augljóst þykir í ljósi þessara niðurstaðna að placebo - eða gerviáhrif virka í þessu samhengi sem öðrum . Það er ljóst , að heilsa , hvort heldur er líkamleg eða andleg , snýst mikið til um , beint eða óbeint , hugann , trú og vissu hvers og eins um sitt ástand . Online . Þú getur afskráð þig hvenær sem er og þú mátt treysta því að upplýsingar þínar eru öruggar og komast ekki í hendur þriðja aðila .